Joseph Mayanja yazaalibwa ng’ennaku z'omwezi asatu Ogwokuna mu mwaka gwa lukumi mu lwenda nsanvu mu mwenda. Ono asinga kumanyikibwa nga Jose Chameleone. Musajja Munnayuganda, omuyimbi ng'akuba ennyimba ekika kya AfroBeat. Chameleone atera kuyimba mu lulimu Oluganda, Olungereza n'Oluswayiri. Joseph Mayanja yazaalibwa omwami Gerald ne Prossy Mayanja mu Kampala. Mwana wakuna ku baana omunaana abaazalibwa mu famire yaabwe. Yasoma era yasomera ku Nakasero Primary School, gye yava okugenda ku Mengo Senior Secondary School, Kawempe Muslim Senior Secondary School, Katikamu Seventh Day Adventist Senior Secondary School, ne Progressive Senior Secondary School. Chameleone yatandika omulimu gw’obuyimbi mu mwaka gwa lukumi mu lwenda kyenda mu mukaaga bwe yali akola nga ddijje mu kifo ekimu ekyali kidigidirwamu mu Kampala. Oluvannyuma yaweebwa endagaano aba kampuni ewandiika abayimbi okuva e Kenya gye baali bayita Ogopa Deejays, abaafulumya oluyimba lwe olwasooka olwa "Bageya" nga yali n'omuyimbi Redsan okuva e Kenya.